પરંતુ ઇન્ટરવલ આવતા સુધીમાં સસ્પેન્સ અને થિ્રલનાં બધાં જ પાનાં ખુલ્લાં થઈ જાય છે એટલે હવે શું થશે એવું કોઈ કુતૂહલ બાકી રહેતું નથી. એક આશા ઉંદર-બિલાડી જેવી ચેઝ પર ટકી રહે છે, પરંતુ એવી થિ્રલિંગ ચેઝ પણ બીજા ભાગમાં જોવા નથી મળતી. ઉપરથી (પ્રાચી દેસાઈને ચમકાવતું) એક વણજોઈતું આઇટમ-સૉન્ગ નાખીને ઢીલી પડેલી વાર્તાને ઓર રબર જેવી કરી દેવામાં આવી છે. આ ફિલ્મ ફિલ્મી યોગાનુયોગ ભરપૂર છે એટલે ‘આવું થોડું હોય?’ એવા લૉજિકની ગલીમાં ઘૂસવા જેવું નથી.